WTI ดิ่งกว่า 2% หลุด 87 เหรียญ หลังสหรัฐเผยสต็อกน้ำมันดิบเพิ่มขึ้น
ราคาน้ำมัน WTI ดิ่งกว่า 2% หลุด 87 เหรียญ หลังสหรัฐเผยสต็อกน้ำมันดิบเพิ่มขึ้น โดย ณ เวลา 23.11 น. ตามเวลาไทย สัญญาน้ำมันดิบเวสต์เท็กซัส (WTI) ส่งมอบเดือนธ.ค. ลบ 2.19 ดอลลาร์ หรือ 2.46% สู่ระดับ 86.72 ดอลลาร์/บาร์เรล
ราคาน้ำมัน WTI ดิ่งกว่า 2% หลุด 87 เหรียญ หลังสหรัฐเผยสต็อกน้ำมันดิบเพิ่มขึ้น
9 พ.ย. 2565

ผู้สื่อข่าวรายงานว่า สัญญาน้ำมันดิบ WTI ดิ่งลงกว่า 2% หลุดระดับ 87 ดอลลาร์ หลังสหรัฐเปิดเผยสต็อกน้ำมันดิบเพิ่มขึ้นในสัปดาห์ที่แล้ว สวนทางคาดการณ์
โดย ณ เวลา 23.11 น.ตามเวลาไทย สัญญาน้ำมันดิบเวสต์เท็กซัส (WTI) ส่งมอบเดือนธ.ค. ซึ่งมีการซื้อขายที่ตลาด NYMEX ลบ 2.19 ดอลลาร์ หรือ 2.46% สู่ระดับ 86.72 ดอลลาร์/บาร์เรล
ด้านสำนักงานสารสนเทศด้านการพลังงานของรัฐบาลสหรัฐ (EIA) เปิดเผยว่า สต็อกน้ำมันดิบสหรัฐเพิ่มขึ้น 3.9 ล้านบาร์เรลในสัปดาห์ที่แล้ว สวนทางนักวิเคราะห์ที่คาดว่าลดลง 700,000 บาร์เรล
นอกจากนี้ ราคาน้ำมันยังได้รับผลกระทบจากความกังวลที่ว่าจีนจะใช้มาตรการคุมเข้มการแพร่ระบาดของโควิด-19 หลังพบการแพร่ระบาดในหลายเมือง
ทั้งนี้ ประชาชนหลายล้านคนในมณฑลกว่างโจวของจีนต้องเข้ารับการตรวจหาเชื้อโควิด-19 ในวันนี้ หลังพบว่ายอดผู้ติดเชื้อรายใหม่ทะลุ 2,000 รายเป็นเวลา 2 วันติดต่อกัน
นอกจากนี้ การที่จีนกำลังต่อสู้กับการแพร่ระบาดระลอกใหม่ของโควิด-19 ในเมืองสำคัญทางเศรษฐกิจหลายแห่ง ซึ่งรวมถึงกรุงปักกิ่ง ได้ดับความหวังที่ว่าจีนจะผ่อนคลายมาตรการคุมเข้มโควิด-19 ในเร็วๆนี้
ราคาน้ำมันยังถูกกดดันจากการเปิดเผยตัวเลขการส่งออกและนำเข้าของจีนที่หดตัวลงในเดือนต.ค.